《雨过寿冈先生》
宋代·赵蕃

烦浊不能胜，自知为雨候。
俄然落疏疏，颇恨殊不骤。
款门执戟落，竹树密以覆。
书帏与书帙，晚静乃移昼。
人高固莫企，境净不受垢。
飘零岁时隔，邂逅顷刻叩。
明当复告别，使我心如疚。
何以寿先生，岁晚松柏茂。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。